stanford-oval/wikipedia huggingface dataset:
Mehiläinen (aikakauslehti)

Mehiläinen oli ensimmäinen suomenkielinen aikakauslehti. Lehteä julkaisi Elias Lönnrot ja sitä painettiin aluksi Oulussa 1836–1837 ja sen jälkeen Helsingissä 1839–1840.
Lehden tilaajamäärä kehittyi seuraavasti:
1836, 500
1837, 150
1840, 119
Valtaosa lehden tilaajista kuului sivistyneistöön. Mehiläinen lakkasi ilmestymästä vuonna 1840 tilaajamäärän supistuttua liian pieneksi.
Lehti vaikutti merkittävästi suomen kirjakielen kehittymiseen. Siinä julkaistiin kansanrunoja, sananlaskuja, satuja ja arvoituksia. Näiden ohella mukana oli paikallishistoriaa, pitäjäesittelyitä sekä terveydenhoidollisia neuvoja. Lönnrot julkaisi lehdessä myös suomen kieliopin ja alkeislaskuopin.
Lehden avustajia olivat muun muassa Juhani Ihalainen, Erik Alexander Ingman, Olli Karjalainen, Pietari Makkonen, Kustaa Paturi, Carl Saxa ja Pietari Ticklén.
Aiheesta muualla

Mehiläinen Kansalliskirjaston digitaalisissa aineistoissa
Mega Brands

Mega Brands on kanadalainen leluvalmistaja, jonka omistaa Mattel. Yrityksen perustivat vuonna 1967 Victor Bertrand ja hänen vaimonsa Rita Bertrand. Tuolloin yrityksen nimenä oli Ritvik Toys. Mega Brands valmistaa muun muassa Mega Bloks -rakennuspalikoita.
Mega Drop (Power Park)

Mega Drop oli 38 metriä korkea[lähde? ] huvipuistolaite Power Park -monitoimipuistossa Alahärmässä. Laitteen valmistaja oli Fabbri.
Laite vei matkustajat ylös hiljalleen ja odotti ylhäällä noin 45 sekuntia. Tämän jälkeen hydrauliset sylinterit toivat heidät alas. Laitteessa oli 12 paikkaa.[lähde? ]
Mega Drop tuli monitoimipuistoon vuonna 2002 ja sen korvasi kaudeksi 2012 uusi 75 metriä korkea ja kapasiteetiltaan suurempi 24 henkilöä kerrallaan vetävä italiaisvalmistaja Moser Ridesin toteuttama vapaapudotustorni. Uuden tornin nimi on Dragon Tower.
Meisto

Prässi Magdeburgissa, Saksassa
Meisto eli meistaus on metallituotteiden käsittelyssä käytettävä menetelmä, jolla meistiä käyttämällä viimeistellään käsiteltävänä oleva pintamateriaali leikkaamalla tai puristamalla se haluttuun muotoon.
Menetelmästä käytetään toisinaan myös nimitystä stanssaus, jolla kuitenkin yleisemmin tarkoitetaan kirjapainotaidossa käytettävää vastaavaa menetelmää.
Marvin Kirchhöfer

Marvin Kirchhöfer vuonna 2012.
Marvin Kirchhöfer (s. 19. maaliskuuta 1994 Leipzig) on saksalainen moottoriurheilija.
Ura

Hän aloitti uransa karting-sarjoissa vuonna 1999 kilpaillen Saksassa suurimman osan urastaan. Hän siirtyi KF2-luokkaan vuonna 2010. Vuonna 2011 hän voitti Saksan KF1-luokan mestaruuden. Vuonna 2012 Kirchhöfer siirtyi kilpailemaan ADAC Formel Masters -sarjaan voittaen heti ensimmäisellä kaudellaan sarjan mestaruuden saavuttaen kauden aikana yhdeksän voittoa. Vuonna 2013 Kirchhöfer siirtyi Saksan Formula 3 -sarjaan, jossa hän voitti niin ikään heti ensimmäisellä kaudellaan sarjan mestaruuden.
Vuonna 2014 Kirchhöfer kilpaili GP3-sarjassa ART Grand Prix -tallissa. Hän saavutti yhden voiton, kaksi paalupaikkaa ja neljä nopeinta kierrosta sijoittuen sarjan kolmanneksi. Samana vuonna hän ajoi kolme kilpailua Britannian Formula 3 -sarjassa voittaen kaksi kilpailua. Vuonna 2015 Kirchhöfer jatkoi GP3-sarjassa samassa tallissa saavuttaen viisi voittoa ja yhden paalupaikan sijoittuen jälleen sarjan kolmanneksi. Vuonna 2016 Kirchhöfer siirtyi GP2-sarjaan Carlin-tallin kuljettajaksi.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | ART Grand Prix | ESPFEA 5 | ESPSPR 5 | AUTFEA 5 | AUTSPR DNS | GBRFEA 3 | GBRSPR 4 | GERFEA 1 | GERSPR Kesk. | HUNFEA 11 | HUNSPR 9 | BELFEA DNS | BELSPR 17 | ITAFEA 3 | ITASPR 3 | RUSFEA 2 | RUSSPR 3 | ABUFEA 2 | ABUSPR 11 | 161 | 3. |
| 2015 | ART Grand Prix | ESPFEA 5 | ESPSPR 1 | AUTFEA 6 | AUTSPR 2 | GBRFEA 1 | GBRSPR 8 | HUNFEA 3 | HUNSPR 5 | BELFEA 3 | BELSPR Kesk. | ITAFEA 4 | ITASPR 1 | RUSFEA 9 | RUSSPR 7 | BHRFEA 1 | BHRSPR 6 | ABUFEA 1 | ABUSPR 7 | 200 | 3. |
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Carlin | ESPFEA 15 | ESPSPR 15 | MONFEA 7 | MONSPR 2 | EURFEA Kesk. | EURSPR 10 | AUTFEA Kesk. | AUTSPR 19 | GBRFEA 12 | GBRSPR 8 | HUNFEA 14 | HUNSPR 13 | GERFEA 10 | GERSPR 14 | BELFEA Kesk. | BELSPR 14 | ITAFEA 18 | ITASPR 8 | MALFEA 15 | MALSPR 11 | ABUFEA   | ABUSPR   | 21 | 17. |
Mauro Santambrogio

| Mauro Santambrogio |
| --- | --- |
 Mauro Santambrogio Tour Down Underissa 2009.
Henkilötiedot
Koko nimi:  Mauro Santambrogio
Syntynyt: 7. lokakuuta 1984 (ikä 40)
Kansalaisuus:   Italia
Pyöräilijä
Pituus:  176 cm
Paino:  61 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2004–2005 2006–2009 2010–2012 2013:  LPR Piacenza Lampre-Fondital BMC Racing Team Vini Fantini-Selle Italia
Suurimmat voitot
 Tre Valli Varesine 2009 Italian ympäriajo, etappi 
 Tiedot päivitetty: 10. tammikuuta 2016 
Mauro Santambrogio (s. 7. lokakuuta 1984 Erba) on italialainen maantiepyöräilijä. Hän aloitti ammattilaisuransa LPR-Piacenza-tallissa 2004–2005, edusti Lampre-Fonditalia 2006–2009, BMC Racing Teamia 2010–2012 ja Vini Fantini-Selle Italiaa 2013. Hän voitti Italian ympäriajossa 2013 Bardonecchiaan päättyneen vuorietapin ennen Vincenzo Nibalia. Kansainvälinen pyöräilyliitto kertoi kuitenkin 3. kesäkuuta, että Santambrogio oli antanut EPO-hormonia sisältäneen dopingnäytteen kilpailun ensimmäisellä etapilla. Hän sai kahden vuoden kilpailukiellon.
Santambrogion oli tarkoitus edustaa kaudella 2015 Amore & Vita-Selle SMP -joukkuetta. Hän jäi kuitenkin kilpailukieltonsa aikana, lokakuussa 2014 tehdyssä dopingtestissä kiinni testosteronin käytöstä, ja hänen kilpailukieltonsa pidennettiin 21. lokakuuta 2017 saakka. Hän ilmoitti lopettavansa pyöräilyuransa.
Saavutuksia

Lähteet: Cyclingbase, Cycling Archives
Materiaaliderivaatta

Tarkkailijat E ja L havainnoivat joen mukanaan kuljettamaa suuretta 



Q


{\textstyle Q}

. Tarkkailija E seisoo rannalla ja mittaa suureen muutosnopeutta kiinteässä pisteessä (nk. Eulerin havaintokoordinaatisto). Tarkkailija L liikkuu virtauksen mukana ja mittaa suureen 



Q


{\textstyle Q}

 muuttumisnopeutta (nk. Lagrangen havaintokoordinaatistossa). Tarkkailijan L mittaustulos on suureen 



Q


{\textstyle Q}

 materiaaliderivaatta.
Materiaaliderivaatta on virtausmekaniikassa tapa esittää paikasta ja ajasta riippuvan virtauksen mukana kulkevan suureen (esimerkiksi paine tai liikemäärä) muutosta ajan suhteen. Materiaaliderivaatta antaa työkalun yhdistää kyseisen suureen muutosnopeuden havainnot sekä virtauksen ulkopuolisen (nk. Eulerin havaintokoordinaatisto) että virtauksen mukana kulkevan (nk. Lagrangen havaintokoordinaatisto) tarkkailijan näkökulmista.
Jos virtauksen nopeus on ajasta ja paikasta riippuva vektorikenttä 




v

(
x
,
y
,
z
,
t
)


{\textstyle \mathbf {v} (x,y,z,t)}

 ja 



Q
(
x
,
y
,
z
,
t
)


{\textstyle Q(x,y,z,t)}

 on jokin virtauksen mukana kulkeva suure, niin 



Q


{\textstyle Q}

:n materiaaliderivaatta on
{\frac {\mathrm {d} Q}{\mathrm {d} t}}={\frac {\partial Q}{\partial t}}+(\mathbf {v} \cdot \nabla )Q
Materiaaliderivaattaa merkitään joskus myös  \mathrm {D} /\mathrm {D} t korostamaan sitä, että siinä on useita eri derivaattatermejä ja että se seuraa tiettyä virtauksen materiaalipistettä.
Lausekkeen johtaminen

Olkoon nopeusvektorikenttä paikan ja ajan funktio siten, että  \mathbf {v} (x,y,z,t)=v_{x}(x,y,z,t)\,\mathbf {i} +v_{y}(x,y,z,t)\,\mathbf {j} +v_{z}(x,y,z,t)\,\mathbf {k} . Olkoon lisäksi 



Q
(
x
,
y
,
z
,
t
)


{\textstyle Q(x,y,z,t)}

 paikasta ja ajasta riippuva derivoituva funktio. Derivoidaan 



Q


{\textstyle Q}

 ajan suhteen käyttäen ketjusääntöä:
{\frac {\mathrm {d} Q}{\mathrm {d} t}}={\frac {\partial Q}{\partial t}}+{\frac {\partial Q}{\partial x}}{\frac {\mathrm {d} x}{\mathrm {d} t}}+{\frac {\partial Q}{\partial y}}{\frac {\mathrm {d} y}{\mathrm {d} t}}+{\frac {\partial Q}{\partial z}}{\frac {\mathrm {d} z}{\mathrm {d} t}}
Toisaalta nopeusvektorin komponentit ovat 




v

x


=

d

x

/


d

t


{\textstyle v_{x}=\mathrm {d} x/\mathrm {d} t}

, 




v

y


=

d

y

/


d

t


{\textstyle v_{y}=\mathrm {d} y/\mathrm {d} t}

 ja 




v

z


=

d

z

/


d

t


{\textstyle v_{z}=\mathrm {d} z/\mathrm {d} t}

. Sijoitetaan tämä tieto edelliseen yhtälöön:
{\frac {\mathrm {d} Q}{\mathrm {d} t}}={\frac {\partial Q}{\partial t}}+v_{x}{\frac {\partial Q}{\partial x}}+v_{y}{\frac {\partial Q}{\partial y}}+v_{z}{\frac {\partial Q}{\partial z}}
Lisäksi
{\begin{aligned}\mathbf {v} \cdot \nabla &=(v_{x}\mathbf {i} +v_{y}\mathbf {j} +v_{z}\mathbf {k} )\cdot \left(\mathbf {i} {\frac {\partial }{\partial x}}+\mathbf {j} {\frac {\partial }{\partial y}}+\mathbf {k} {\frac {\partial }{\partial z}}\right)\\&=v_{x}{\frac {\partial }{\partial x}}+v_{y}{\frac {\partial }{\partial y}}+v_{z}{\frac {\partial }{\partial z}}\end{aligned}}
Näin ollen voidaan kirjoittaa
{\frac {\mathrm {d} Q}{\mathrm {d} t}}={\frac {\partial Q}{\partial t}}+\left(v_{x}{\frac {\partial }{\partial x}}+v_{y}{\frac {\partial }{\partial y}}+v_{z}{\frac {\partial }{\partial z}}\right)Q={\frac {\partial Q}{\partial t}}+(\mathbf {v} \cdot \nabla )Q
Esimerkkejä

Olkoon koko avaruudessa kaikilla ajanhetkillä määritellyn virtauksen nopeusvektorikenttä  \mathbf {v} (x,y,z,t)=(4t+1)\,\mathbf {i} +2xz\,\mathbf {j} -ty^{2}\,\mathbf {k} . Selvitetään virtauksen mukana kulkevan partikkelin kokema kiihtyvyys.
Kiihtyvyys on partikkelin nopeuden derivaatta ajan suhteen. Hyödynnetään materiaaliderivaattaa:
\mathbf {a} ={\frac {\mathrm {d} \mathbf {v} }{\mathrm {d} t}}={\frac {\partial \mathbf {v} }{\partial t}}+(\mathbf {v} \cdot \nabla )\mathbf {v} ={\frac {\partial \mathbf {v} }{\partial t}}+v_{x}{\frac {\partial \mathbf {v} }{\partial x}}+v_{y}{\frac {\partial \mathbf {v} }{\partial y}}+v_{z}{\frac {\partial \mathbf {v} }{\partial z}}
Lasketaan ensin derivaatat erikseen:
{\begin{aligned}{\frac {\partial \mathbf {v} }{\partial t}}&={\frac {\partial }{\partial t}}\left((4t+1)\,\mathbf {i} +2xz\,\mathbf {j} -ty^{2}\,\mathbf {k} \right)=4\,\mathbf {i} -y^{2}\,\mathbf {k} \\v_{x}{\frac {\partial \mathbf {v} }{\partial x}}&=(4t+1){\frac {\partial }{\partial x}}\left((4t+1)\,\mathbf {i} +2xz\,\mathbf {j} -ty^{2}\,\mathbf {k} \right)=(4t+1)\cdot 2z\,\mathbf {j} =(8tz+2z)\,\mathbf {j} \\v_{y}{\frac {\partial \mathbf {v} }{\partial y}}&=2xz{\frac {\partial }{\partial y}}\left((4t+1)\,\mathbf {i} +2xz\,\mathbf {j} -ty^{2}\,\mathbf {k} \right)=2xz\cdot (-2ty\,\mathbf {k} )=-4txyz\,\mathbf {k} \\v_{z}{\frac {\partial \mathbf {v} }{\partial z}}&=-ty^{2}{\frac {\partial }{\partial z}}\left((4t+1)\,\mathbf {i} +2xz\,\mathbf {j} -ty^{2}\,\mathbf {k} \right)=-ty^{2}\cdot 2x\,\mathbf {j} =-2txy^{2}\,\mathbf {j} \\\end{aligned}}
Yhdistetään tulokset ja kirjoitetaan kiihtyvyysvektori:
{\begin{aligned}\mathbf {a} (x,y,z,t)&=4\,\mathbf {i} -y^{2}\,\mathbf {k} +(8tz+2z)\,\mathbf {j} -4txyz\,\mathbf {k} -2txy^{2}\,\mathbf {j} \\&=4\,\mathbf {i} +(8tz+2z-2txy^{2})\,\mathbf {j} +(y^{2}-2txy^{2})\,\mathbf {k} \end{aligned}}
Malecón

| Malecón Esko Rosnell Quartet Feat>  Krister Andersson |
| --- | --- | --- |

Studioalbumin tiedot
 Äänitetty : Soundtrack, Helsinki
 Julkaistu: 1988
 Tuottaja(t): Esko Rosnell, Christian Schwindt
 Tyylilaji: jazz
 Levymerkki: Kompass Records (KOLP-90)
Malecón on Esko Rosnellin ainut studioalbumi vuodelta 1988. "Nature Boy" on omistettu Pekka Pöyryn muistolle.
Kappaleet > A-puoli

Malecón – 6.54 (säv. Esko Rosnell)
Before Thunder – 7.38 (säv. Krister Andersson)
Tayanisha – 7.24 (säv. Buster Williams)
Kappaleet > B-puoli

Marianao – 5.24 (säv. Rosnell)
I Hear A Rhapsody – 6.15 (säv. Dick Gasparre, George Fragos, Jack Baker)
Nature Boy – 3.31 (säv. Eden Ahbez)
Eden Ahbez – 8.40 (säv. Thelonious Monk)
Kokoonpano

Pekka Sarmanto – basso
Harri Virtamo – basso (kappale A3, B1 ja B4)
Seppo Kantonen – piano
Esko Rosnell – rummut, rumpukone, lyömäsoittimet
Mongo Aaltonen – lyömäsoittimet (kappale B1 ja B4)
Krister Andersson – tenorisaksofi
Marat

Marat voi tarkoittaa muun muassa seuraavia:
Jean-Paul Marat, ranskalainen vallankumousmies
Marat Izmailov, venäläinen jalkapalloilija
Marat Safin, venäläinen tennispelaaja
Marat, neuvostoliittolainen taistelulaiva
Marat, ranskalainen 1700-luvun lopun linjalaiva
marat eli pampajänikset, marsujen heimoon kuuluva alaheimo ja suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marat”, voi hakea sivunnimihaulla, laajalla sivunnimihaulla tai tekstihaulla.
Mallimamit

| Mallimamit> The Mommies |
| --- | --- |
Tyyli:  tilannekomedia
Kestoaika:  noin 30 minuuttia
Pääosissa:  Caryl Kristensen Marilyn Kentz Robin Thomas Ashley Peldon Shiloh Strong Sam Gifaldi Ryan Merriman David Dukes Julia Duffy Lane Davies Jere Burns
Alkuperämaa:  Yhdysvallat
Alkuperäiskieli:  englanti
Verkko:  NBC (Yhdysvallat) MTV3 (Suomi)
Esitetty:  18. syyskuuta 1993  – 10. toukokuuta 1995 (Yhdysvallat)
Tuotantokausia:  2
Jaksoja:  38
Tuotanto
Tuottaja(t):  Rick Newberger Julie Tsutsui
Vastaava(t) tuottaja(t):  Terry Grossman Tim O'Donnell Kathy Speer
Kuvaaja(t):  Darryl aina George Spiro Dibie
Tuotantoyhtiö(t):  Speer-Grossman Productions Paramount televisio
Aiheesta muualla
IMDb 
Mallimamit (alkuperäiseltä nimeltä The Mommies) on yhdysvaltalainen vuosina 1993–1995 valmistunut tilannekomediasarja. Sarjaan valmistui kaksi tuotantokautta, joka koostui yhteensä 38 jaksosta.
Sarja kertoo kahdesta kotiäidistä Marilynista ja Carylista, jotka elävät esikaupungissa aviomiestensä Jackin ja Paulin sekä lastensa kanssa.
Sarja Suomessa

Suomen televisiossa sarjan ensimmäinen tuotantokausi esitettiin MTV3-kanavalla kesä-heinäkuussa 1996 arki-iltapäivisin.
Gamma Ray

| Gamma Ray |
| --- | --- |


Tiedot
Toiminnassa:  1988–
Tyylilaji:  Power metal
Kotipaikka:   Saksa
Laulukieli:  englanti
Jäsenet:  Kai Hansen, kitara, laulu   Henjo Richter, kitara   Dirk Schlächter, basso   Michael Ehré, rummut  
Entiset jäsenet:  Uwe Wessel, basso   Ralf Scheepers, laulu   Jan Rubach, basso   Mathias Burchard, rummut   Uli Kusch, rummut   Thomas Nack, rummut   Dan Zimmermann, rummut  
Levy-yhtiö:  RCA Records   FAD Records   Noise Records   Sanctuary Records  
Aiheesta muualla
Kotisivut
Infobox OKNimi-testi OK: 
Gamma Ray on saksalainen power metal -yhtye, jonka perusti Helloweenistä lähtenyt Kai Hansen vuonna 1988.
Historia > Gamma Rayn synty

1988, neljän vuoden Helloweenissä soittamisen jälkeen kitaristi ja laulunkirjoittaja Kai Hansen päätti jättää yhtyeen. Hän lähti tekemään hieman studiotyötä Blind Guardianin kanssa. Lopulta Hansen päätti koota oman projektin pitkäaikaisen ystävänsä Ralf Scheepersin (laulaja), Uwe Wesselin (basisti) ja Mathias Burchardin (rumpali) kanssa. Gamma Ray oli syntynyt.
Historia > Scheepersin aikakausi

Tällä kokoonpanolla yhtye julkaisi Heading for Tomorrowin helmikuussa 1990 sekä myöhemmin samana vuonna toisen kitaristin Dirk Schlächterin kanssa EP:n Heaven Can Wait. Uli Kusch korvasi tämän jälkeen Burchardin rumpupatteriston takana. Seuraavana vuonna julkaistiin kakkoslevy Sigh No More, jota seurasi loppuvuonna 50 konsertin maailmankiertue.
Kolmas albumi, Insanity and Genius, ilmestyi 1993 kahden uuden jäsenen kanssa; Thomas Nack rummuissa ja Jan Rubach basistina, korvaamassa Ulin ja Uwen lopullisesti.
Syyskuussa 1993 Gamma Ray, Rage, Helicon ja Conception tekivät yhdessä Melodic Metal Strikes Back -kiertueen. Kiertue päättyi tupla-livelevyn, Power of Metalin, ja videoiden Power of Metal ja Lust for Live, julkaisuun joulukuussa.
Historia > Hansenin äänijänteillä

Sitten tapahtui suuri muutos: Yhtyeen neljännen albumin kirjoitustyössä, Hansen ja Schlächter olivat todenneet että Scheepers asui varsin kaukana Hampurissa. Tämä tarkoitti sitä että yhtye voi kokoontua vain harjoituksissa ja viikonloppuina, ja se oli valtava pysäytys asioiden kulussa. Sillä välin Scheepers kävi koelaulussa, tähtäimessään laulajantyö Judas Priestissä. Pian sen jälkeen Hansen kysyi haluaisiko Scheepers vielä jäädä Gamma Rayhyn. He neuvottelivat pitkään ja päätyivät siihen tulokseen, että olisi parasta jos Scheepers lähtisi yhtyeestä. Ja niin, ilman pahaa verta, Scheepers lähti Gamma Raysta. Sittemmin Hansen otti laulaja-kitaristin osan itselleen.
Lopulta vuonna 1995 yhtye julkaisi neljännen albumin, Land of the Freen, joka oli ensimmäinen Hansenin laulama albumi. Kriitikot ympäri maapallon ylistivät sitä. Sitä seuraava kiertue, Men on a Tour, saattoi yhtyeen maailmanmaineeseen ja päättyi yhtyeen ensimmäisen oman livelevyn, "Alive-95" julkaisuun vuonna 1996.
Jälleen, Hansen ja Schlächter päättivät, että tarvittiin uusi muutos. Tämän takia sekä Jan Rubach että Thomas Nack lähtivät palatakseen takaisin ensimmäiseen yhtyeeseensä, "Anesthesiaan", ja mukaan tuli rumpaliksi Dan Zimmermann. Schlächter päätti vaihtavansa kitaran bassoon. Henjo Richter päätyi yhtyein Schlächterin paikalle toiseksi kitaristiksi. Gamma Rayn pitkäikäisin (ja nykyinen) kokoonpano oli syntynyt.
Työt alkoivat seuraavan täyspitkän albumin levytysprojektia varten, ja viides albumi, Somewhere Out in Space, näki päivänvalon vuonna 1997. Se aloitti yhtyeen avaruussuuntauksen sanoituksissa.
Seuraava levy oli vuonna 1999 julkaistu Power Plant, jonka massiivisen power metal -tykityksen muassa olivat mm. Pet Shop Boys -cover It's a sin ja Manowar-vaikutteinen Heavy Metal Universe. Sitten tuli aika julkaista "Best Of..." albumi, mutta Hansen halusi tehdä asiat jälleen omalla tavallaan; yhtye palasi taas kerran studioon, tällä kertaa levyttääkseen vanhat klassikot uudestaan, ja vuonna 2000 julkaistu kokoelma ristittiin Blast from the Pastiksi.
Vuoden 2001 albumi No World Order! oli myös menestyksekäs. No Order World -kiertuella yhtye kiersi ympäri Eurooppaa sekä Japania. Pienen tauon jälkeen seuraava etappi oli Skeleton in the Closet-kiertue, jolla Gamma Ray esitti harvemmin livenä soittamiaan kappaleita. Fanit saivat etukäteen äänestää kiertueen settilistasta yhtyeen verkkosivuilla. Kiertue ei ollut pitkä, mutta kaksi sen aikana soitettua keikkaa nauhoitettiin livealbumi Skeletons in the Closetia varten.
Vuoden 2005 alkupuolen kiertueellaan Gamma Ray esiintyi Iron Maidenin lämmittelijänä, nimeten tämän osan kiertueesta sloganilla Rayzin' Hell With The Beast. Levy Majestic julkaistiin syyskuussa 2005. Albumi masteroitiin Finnvoxilla Helsingissä.
Vuonna 2007 syksyllä julkaistiin Land of the Free II.
Vuoden 2010 alussa yhtye julkaisi To the Metal -nimisen albumin.
Vuoden 2014 maaliskuussa Gamma Ray julkaisi Empire of the Undead albumin.
Historia > Hellish Rock

15. kesäkuuta 2007 Gamma Ray ja Helloween julkistivat lähtevänsä yhteiselle Hellish Rock -nimiselle kiertueelle, joka ulottui myös Suomeen asti. Yhtyeet soittivat Tampereen Pakkahuoneella 10. joulukuuta 2007 ja Helsingin Kaapelitehtaalla 11. joulukuuta 2007.
Kokoonpano

Kai Hansen – laulu, kitara
Henjo Richter – kitara
Dirk Schlächter – basso
Michael Ehré – rummut
Kokoonpano > Kiertuejäsenet

Kasperi Heikkinen – kitara (2024)
Kokoonpano > Aikaisemmat jäsenet

Uwe Wessel – basso
Ralf Scheepers – laulu
Jan Rubach – basso
Mathias Burchard – rummut
Uli Kusch – rummut
Thomas Nack – rummut
Dan Zimmermann – rummut
Diskografia > Täyspitkät albumit

Heading for Tomorrow (1990)
Sigh No More (1991)
Insanity and Genius (1993)
Land of the Free (1995)
Somewhere Out in Space (1997)
Power Plant (1999)
No World Order! (2001)
Majestic (2005)
Land of the Free II (2007)
To The Metal! (2010)
Empire of the Undead (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Gamma Rayn virallinen sivusto (englanniksi)
Iron Saviorin virallinen sivusto (Arkistoitu – Internet Archive) (englanniksi)
Marasmi

Marasmista kärsivä lapsi Intiassa.
Marasmi on vaikea aliravitsemus, jossa energiasta, proteiinista ja usein lähes kaikista muistakin ravintoaineista on puutostila. Marasmista kärsivät ovat hyvin laihoja. Sairautta esiintyy kehitysmaissa.
Marasmin merkit ovat yhteisiä muillekin proteiinin ja energian puutteesta johtuville sairauksille. Rasvakudos katoaa dramaattisesti alueilta, jotka säilövät normaalisti rasvaa, kuten pakaroista ja reisistä. Sairastuneet ovat yleensä kiukkuisia, ärtyisiä ja kyltymättömän nälkäisiä.
Hoidossa keskeisintä on hoitaa myös komplikaatioita, kuten tulehduksia, kuivumista ja verenkierron häiriöitä, jotka ovat usein tappavia.
Mehiläinen (kirja)

| Mehiläinen> Pszczoły |
| --- | --- |

Alkuperäisteos
Kirjailija:  Wojciech Grajkowski (toim.)
Kuvittaja:  Piotr Socha
Kansitaiteilija:  Piotr Socha (kuva)
Kieli:  puola
Genre:  lasten tietokirja
Julkaistu:  2015
Suomennos
Suomentaja:  Päivi Paloposki
Kustantaja:  Nemo
Julkaistu:  2016
Ulkoasu:  sid.
Sivumäärä:  72 numeroimatonta sivua
ISBN:  978-952-240-331-5
Löydä lisää kirjojaKirjallisuuden teemasivulta
Mehiläinen (Pszczoły) on Piotr Sochan kuvittama lasten tietoteos. Sen on suomentanut Päivi Paloposki, ja suomennoksen on julkaissut vuonna 2016 Nemo. Kirja kertoo mehiläisistä.
Piotr Socha (s. 1966) on palkittu puolalainen kirjankuvittaja, jonka isä oli mehiläistenhoitaja.
Kirja alkaa sadan miljoonan vuoden takaisesta ajasta, jolloin mehiläisiä on ainakin ollut, sillä on löydetty vanhaa meripihkaa, jossa on jähmettynyt raidallinen hyönteinen. Kirjan kullakin aukeamalla käsitellään yhtä mehiläiseen liittyvää aihetta. Viimeinen aukeama on omistettu pienille tietoiskuille, kuten että jäätyään eläkkeelle salapoliisi Sherlock Holmes ryhtyi harrastamaan mehiläisten hoitoa ja kirjoitti aiheesta opaskirjan Practical Handbook of Bee Culture, with some Observations upon the Segregation of the Queen ('Mehiläishoidon käytännön oppikirja – sisältää huomioita kuningattaren eristämisestä').
Arviot

Arja Kivipelto sanoo arviossaan Helsingin Sanomissa, että lukija yllättyy joka kerta lehteä kääntäessään, sillä aina tulee uudenlainen, uudesta asiasta kertova kokonaisuus. Vaikka tekstiä on sivuilla aika vähän, niissä on paljon tietoa.
Aiheesta muualla

Teoksen esittely kustantajan sivulla
Kuvittaja Piotr Sochan kotisivu
Mauro Severino

| Henkilötiedot |
| --- | --- | --- | --- |
Syntymäaika: 5. kesäkuuta 1999 (ikä 25)
Syntymäpaikka: Buco-Zau, Angola
Pelipaikka: laitalinkki, hyökkääjä
Pituus: 163 cm
Seura
Seura: Atlantis
Junioriseurat
0000–2015: TPV
2016–2018: TPS
Seurat
| Vuodet | Seura | O | (M) |
| 2014–2015 | TPV | 16 | (3) |
| 2016–2018 | TPS | 3 | (0) |
| 2016 | → SalPa | 1 | (0) |
| 2018 | → SalPa | 2 | (1) |
| 2018 | Ilves | 4 | (0) |
| 2018 | → HJS Akatemia | 2 | (1) |
| 2018 | → Ilves/2 | 1 | (0) |
| 2019 | HIFK | 0 | (0) |
| 2019 | TPV | 13 | (3) |
| 2020 | AC Kajaani | 8 | (1) |
| 2020 | MuSa | 5 | (0) |
| 2021 | I-Kissat | 1 | (0) |
| 2022– | Atlantis |  |  |
 Seurajoukkueuran tilastot kattavat vain kansalliset sarjat, päivitetty 8. kesäkuuta 2021.
Mauro Severino (s. 5. kesäkuuta 1999 Buco-Zau, Angola) on suomalainen jalkapalloilija. Pelipaikaltaan hän on laitalinkki tai hyökkääjä. Severinon seura on Kakkosessa pelaava helsinkiläinen Atlantis.
Severino pelasi ensimmäisen ottelunsa Veikkausliigassa 2. syyskuuta 2018, kun hänen edustamansa Ilves voitti IFK Mariehamnin vierasottelussa 6–3. Hän pelasi syksyn aikana neljä veikkausliigaottelua, joista yhden avauskokoonpanossa.
Severino on suunnitellut vaatteita, muun muassa Marimekolle ja vuonna 2022 urheiluvälinevalmistaja Puman seiväshyppääjä Wilma Murrolle Euroopan-mestaruuden kunniaksi tilaaman takin.
Severino on syntynyt Angolassa. Hän muutti 9-vuotiaana perheensä mukana Suomeen.